sasicodes/solvari-1 huggingface dataset:
அப்புச்சி நம்பிப்போச்சான்னு எங்கு வவுத்தத் தடவித்தடவிப் பாப்பாங்கொ வவுறு முட்டியாட்ட இருக்கோணு அப்பத்தே அப்பிச்சிக்குத் திருப்தி.
அப்பறொ அல்லாருமு படுத்துக்குவொ ரண்டு பேருமே அம்மாயிகிட்டத்தேம் படுத்துக்குவொ அப்பத்தே அம்மாயி எங்குளுக்குக் கத சொல்லு.
மொத நாச் சொல்றப்பொ சிட்டுக்குருவிக்கு நாலு குஞ்சுதே இருக்கு நாலடுக்குலேதே கூடுங்கட்டீருக்கு மக்காநாளு அஞ்சாயிரு அதுக்கு மக்காநாளு ஆறாயிரு அப்பறொ ஒரு நா ஏழு குஞ்சுன்னுது.
நாஞ்சொன்ன பாட்டெல்லாங்கோட அம்மாயி உப்பந்தி பண்ணிச் சொன்னதுதே கெவுனிச்சுப் பாத்தாத் தெரியு மத்தவியொ சொல்றதுக்குமு நாஞ்சொல்றதுக்குமு எத்தனையோ வித்துவேசந் தெரியு.
அம்மாயிகிட்டக் கத கேட்டுக் கத கேட்டு நானுங்கோட நெறையா உப்பந்தி பண்ணிச் சொல்லப் பழவிக்கிட்டெ எங்கம்மாயி கத சொல்ற தோரணயப் பாத்துச் சிரி சிரீன்னு சிரிச்சுக் கெடப்பொ அடமூக்கன்னா அடமூக்கனாட்டவே பேசிக்காட்டுமாக்கு அப்பிடிச் சிரிச்சுக்கெடக்கங்காட்டி நானுமு எங்கு உருக்காலுமு தாயில்லாத கொறெ தெரியாம வளந்தொ கேக்கறவியொ மனசௌவற மாதரயுங் கதயிருக்குது மாமியா கொடுமெ மாமனா கொடுமெ சின்னாயா கொடுமெ நங்கயா கொடுமென்னு எத்தன கொடுமயப் பாத்துருக்கறொ?
அந்தப் புள்ளைக்கு ஒரு நாளைக்காச்சு நல்ல சோறு போட்டுருப்பாளா நல்ல துணிமணி குடுத்துருப்பாளா ஒரு நல்ல நாப் பொல்லா நா உண்டுமா?
பண்டம்பாடே ஏழெட்டுருப்பிடி இருந்துதாப்பறொ அத்தன சீவனுக்கும் பருத்திக்கொட்டெ ஆட்டியே அந்தப் புள்ளக்குச் சப்பையெல்லாங் கழுண்டு போச்சு.
பாவொ பெத்தவிய அவளுக்குப் பாலுந்தேனுமாக் குடுத்து வளத்துனாங்களாமா இங்க வந்து ஒரு துண்டு கறிக்கு வெறியெடுத்துப்போச்சு மாமியாக்காரி வாரத்திக்கு ரண்டு மட்டங் கறி ஆக்கிப்புடுவாளாமா அல்லாத்தையு ஒளிச்சு வெச்சுக்கிட்டே தின்னு தீத்துப்புடுவாளாமா இந்தப் புள்ள வெக்கத்த உட்டு அப்பிடிக் கெஞ்சுவாளாமா ஒரு துண்டு கண்ணுல காமிக்க மாண்டாளாமா கடசீல இந்தப் புள்ள சட்டி கழுவறப்ப ஒட்டிக்கிட்டிருக்கறதத்தே வழிச்சு நக்குமா அத்தன கொடும பாத்துக்குங்களே அத அவ புருஷங்காரனுங் கண்டுக்க மாண்டானாமா ஆயா சொல்ற பேச்சுக்கு மறுபேச்சுப் பேசமாண்டானாமா பாவொ இவ என்ன பண்ணுவா?
செரி இதுதே நம்பு தலையெழுத்தாட்ட இருக்குதுன்னு நெனச்சுக்குட்டு இருந்துட்டாளா ஒரு நா அந்த மாமியாக்காரி எங்கியோ ஊருக்குப் போறம்னு போயிட்டாளா முந்தானிச்சீலயப் புடுச்சுக்குட்டு அவ புருஷங்காரனுமு பொறவாலயே போயிட்டானாமா திலும்பி வாறதுக்கு மூணு நா ஆவும்னு சொல்லீருந்தாளா அப்ப இந்தப் புள்ள ஆருக்குந் தெரியாம ஊட்டுலருந்த கட்டுச்சாவலொண்ணப் புடுச்சு ராத்திரியோட ராத்திரியா ஆக்கி வெடிய வெடியத் தானொருத்தியே தின்னு தீத்துப்புட்டாளாமா அது எத்தச் சோட்டுச் சாவலுங்கறீங்கொ?
நடு ராத்திரீல வவுறு வலி புடுச்சுக்குச்சா பொறுக்க முடீலியா செரி அளவுக்கு மீறித் தின்னுபுட்டமாட்ட இருக்குது சலவாதிக்குப் போனாச் செரியாப் போயிருமுனு எந்துருச்சு மந்தக் காட்டுக்குப் போலாமுன்னு போனாளா.
வவுறு வலியும் பொறுக்க முடியாம இருந்துருக்குது அவசரொ செரி ஆனதாவுட்டு ஆவத்துக்குப் பாவமில்லீனு ஊரு முச்சந்தீலியே கோந்துட்டாளா.
பேலப்பேல வந்துக்கிட்டே இருந்துதா நிக்கவே இல்லியா முக்கிமுக்கி வெளிய தள்ளிப்புட்டுத் திரும்பிப் பாத்தா எருமக் கண்ணாட்ட அத்தச்சோடு நின்னுதா அவ பேண்ட பியி.
செரி எப்பிடியு காத்தால ஊருக்காரங்க வந்து பாத்தாங்குன்னா பிரச்சனெ வரு அதுக்கென்ன பண்றதுன்னு ரோசண பண்ணிக்கிட்டே வந்து மிச்ச மீதியிருந்த கறி கொளம்பெல்லா எடுத்துச் சாணிக்குப்பையத் தோண்டி அதுல ஊத்தி மூடிப்புட்டுப் படுத்து அசந்து தூங்கீட்டாளா அவ நெனச்சபடியே பிரச்சன பெருசாயிருச்சு நடூருக்குள்ள ஆரு இந்த அசிங்கத்தப் பண்ணி வெச்சதுன்னு ஒரே கொழப்பொ இன்னாரு செஞ்ச தப்புன்னு ஊகம் பண்ணவு முடீலெ செரி ஊருச்சனமெல்லா ஒவ்வொருத்தராப் போயி அந்தப் பீயிக்கிட்டயே நானா பேண்டமுன்னு கேக்க வேண்டீது பீயி ஆமான்னு ஆரச்சொல்லுதோ அவுங்களச் சுண்ணாம்புக் களவாயில துணிச்சுப்புடறதுன்னு முடிவாச்சா அதும்படி ஒவ்வொருத்தரா அந்தப் பியிக்கிட்டப் போயி ஏம்பியி நானா பேண்டெ அப்பிடீன்னு கேட்டாங்களா ஒவ்வொருத்துருங் கேக்கறப்பொ அந்தப் பியி ம்ஹும்னு தலையாட்டுச்சா இவளையும் போயிக் கேக்கச் சொல்லுச்சாச் சனொ இவுளுக்குப் பயொ பேண்டது இவதானொ?
நல்ல சோறு தண்ணி இல்லாமப் பொங்காட்டத்தேங் கெடப்பா இவ எங்க போயி இத்தச்சோட்டு விட்டயப் போட்டுருக்கப் போறா இருந்தாலு ஒரு மொறைக்குக் கேட்டுருன்னு சொன்னாங்களா இவ என்ன நடக்கப் போவுதோன்னு பயந்துக்கிட்டே கிட்டப்போயி ஏம் பிய்யி நானா பேண்டன்னு பாவமாக் கேட்டாளா பியி ஒருக்கா அவள அண்ணாந்து பாத்துதா அப்பறொ அலலாருத்துக்குஞ் சொல்றாப்பல அவுளுக்குமு ம்ஹும் அப்பிடீன்னு சொல்லுச்சா ஊர்சசனத்துக்கெல்லா ஒரே கொழப்பொ ஊருல இருக்கற அல்லாருத்துகிட்டயுங் கேட்டாச்சு ஆருமே இல்லீனா அப்பறொ இந்தக் காரியத்த ஆரு செஞ்சுருப்பான்னு ரோசண பண்ணிக்கிட்டிருக்கறப்பொ மாமியாக்காரி ஊருலருந்து அப்பத்தே வந்தாளாமா எல்லாத்தையுங் கேள்விப்பட்டு எனக்கென்ன பயொ நா ஊருக்குப் போயி மூணு நா ஆச்சு இதா போயிக் கேக்கறெமுன்னு வேகவேகமாப் போயி ஏம் பியி நானா பேண்டமுன்னு அவுதி புடுச்சாப்பல கேட்டாளா பியி கொஞ்சங்கோட யோசிக்காம ம்க்குமுன்ருச்சா.
அப்பறொமென்ன மாமியாக்காரியப் புடுச்சுச் சுண்ணாம்புக் களவாயில தினிச்சுப்புட்டாங்களா இவ தம்புருஷங்கோட ஒரு தொந்தரவுமில்லாமச் சந்தோஷமா இருந்தாளா.
இப்பிடியொரு கத அவ அந்தக் கோழிச்சாத்தக் கொண்டு போயிச் சாணிக் குப்பைல ஊத்துனா பாரு அந்த எடத்துல மூணாநாப் போயிப் பாத்தாளாமா அங்க வெள்ளவெள்ளயா மொட்டுமொட்டா என்னமோ மொளச்சுக் கெடந்துதா என்னமோ காணமான்னு புடுங்கி மோந்து பாக்கங்காட்டி கோழிக்கறி வாசமடிச்சுதா அதக்கொண்டாந்து ஆக்கித் திங்கங்காட்டி அத்தன ருசியா இருந்துதா அதுதே காளானா கோழிச்சாத்துலருந்து மொளச்சு வந்ததுதே இந்தக் காளான்னு சொல்றதுக்குத்தே இந்தக் கத.
கதைன்னாக் கொஞ்சத்திக்குக் கொஞ்சமாச்சுச் சிரிக்கறாப்பல இருக்கு இந்தக் கதைல அதுக்கு எடமே இல்லெ அதுனால ஆருமு இதச் சொல்ல மாண்டாங்கொ ஆனா கேக்கறவுங்குளுக்கு அது எப்பிடியாப்பட்டவீளாருந்தாலுஞ் செரி மனசௌவிப் போயிரு அப்பிடியொரு கதெ இந்தக் கதய எங்குளுக்குச் சொல்றப்பொ எங்கப்பிச்சீமு கோந்து கேப்பாங்கொ கத சொல்றப்பொ எங்கம்மாயி அழுவழுவுன்னு அழுவு கண்ணுலருந்து தாரதாரயாக் கண்ணீரோழுவு எங்கப்பிச்சீங்கோட அழுவுவாங்கொ ஒரு நாத் தாக்குப்புடிக்க முடியாம எங்கப்பிச்சிக் கத்திப்புட்டாங்கொ அப்பிடியொரு கதெ.
அல்லாக் கதயாட்டத்தே அதுமு ஆரம்பிக்கு ஒரு ஊருல ஒரு அப்பனாயாளா அவீளுக்கு ரண்டு பொட்டப்புள்ளைகளா அப்பிடீன்னுதே அந்தக் கதையு ஆரம்பிக்கு அப்பொறெ வேற மாதர போயிரு.
எங்கம்மாயி அந்தக் கதயச் சொல்றப்பொ எனக்குமு உருக்காலுக்குமு அது நாங்க பட்ட கதயக் கேட்டடாப்பலதேந் தெரிஞ்சுது எங்கு கதயாட்டத்தே அந்த ரண்டு பொங்கொளந்தைகளயு உட்டுப்புட்டுப் பாம்பு கடிச்சுச் செத்துப் போயிருவா அதுல வாற ஆயாக்காரி எங்கப்பனாட்டத்தே அதுல வாற அப்பனுமு ரண்டந்தாரஞ் செஞ்சுக்கு.
அதுல வாற சின்னாயாக்காரியாட்டத்தே எங்கு சின்னாயாக்காரியு அவுளுக்குன்னு ஒண்ணு பொறக்கறவரைக்குமு எங்கள நல்லாப் பாத்துக்குவா அப்பறொ அந்தக் கொளந்தைகளப் பண்ணாத சித்தரவத பண்ண ஆரம்பிச்சா அவ பெத்ததுக்குப் பாலுமு நெய்யுமாக் குடுப்பாளா மூத்த தாரத்துப் புள்ளைகளுக்கு வெறு சட்டி கழுவுன தண்ணிதானா ஊடு வாசக்கூட்டறது சாமாணஞ்செட்டுக் கழுவறது தொண்டுப்பட்டிக்குப் போயிச் சாணியெடுக்கறது மாடு கண்ணுக்குப் பருத்திக்கொட்டையாட்டறதுன்னு பொழுதுக்குமு எதாச்சு வேல வாங்கிக்கிட்டே இருப்பாளா பகலைக்கு எரும மேக்கற வேல.
கல்லுக்குள்ளயு முள்ளுக்குள்ளயு அலஞ்சலஞ்சு அந்தப் புள்ளைகளுக்குக் காலெல்லா ஆணியா நடக்கக்கோடச் சத்தியில்லியா ஆன கஞ்சி குடுச்சுருந்தாத்தான ஆவு?
அந்தப் புள்ளைக தெனமுஞ் செத்துப்போன ஆயாள நெனச்சு அப்பிடி அழுவுமா அம்மம்மா நீயே எங்களத் தனியா உட்டுபுட்டுச் செத்துப்போனே?
போனதுதேம் போனே பேசாமெ எங்களையுங்கூடவே கூட்டிக்கிட்டுப் போயிருக்கலாமல்லவுன்னு அவியாயாளச் சுட்டுப்போட்ட எடத்துல போயி நின்னுக்குட்டு அப்பிடி அழுவுமா.
அப்பிடியிருக்கறப்பத்தே ஒரு நா அவியாயா கெனாவுல வந்து சொன்னாளா ஆயாயா அழுவாதீங்கொ உங்குளுக்கு நானிருக்கறெ கீலோகத்துல இருந்தாலு மேலோகத்துல இருந்தாலு நா உங்குகோடவேதே இருப்பெ கவலப்படாதீங்கொ நம்பு காட்டுக் கெழக்கு வேலீல ஒரு பாலமரமிருக்கும் பாருங்கொ பாலமரத்துக்கு வடவறமா ஒரு சங்கம்பொதரு இருக்கு அதுக்கு மேவறமா ஒரு பனங்கருக்கு பனங்கருக்குக்கு நேர் கெழக்கால ஒரு வெள்ரிச்செடி இருக்கு.
செடி சிறுசுதே பூவுமிருக்காது பிஞ்சுமிருக்காது எலயெல்லாங்கோடச் சுண்டிப் போயி பாத்தாக் குரமத்தஞ் செடியாட்டத்தே இருக்கு அதுகிட்டப் போயி நின்னு என்னைய நெனச்சுக்குங்கொ உங்குளுக்கு வேண்டிய மட்டுக்கு வெள்ரிப் பழொங் கெடைக்கு அழுவாதீங்காயான்னு சொல்லீட்டு மறஞ்சு போயிட்டாளாமா.
இந்தப் புள்ளைகக் காட்டுக்கு எருமைய ஓட்டிக்கிட்டுப் போனப்பொ ஆயாக்காரி சொன்ன அடையாளத்தையெல்லா வெச்சு அந்த வெள்ரிச்செடியத் தேடுச்சா.
இப்பத்தே எங்கு பொளப்புக்குமு கதைக்கு வித்துவேசொ வருதுன்னு வெச்சுக்குங்களே எங்குளுக்கு எங்காயா கெனாவுலயு வருலெ அப்பிடியொரு வெள்ரிச் செடியக் காட்டவு இல்லெ எங்கள எங்கு மாமெ வந்துதான கூட்டிக்கிட்டுப் போச்சு?
சின்னாயாக்காரி பண்ணுன கொடும பொறுக்கமாண்டாம ஒண்ணு கெணத்துலயோ கொளத்துலயோ உளுந்து செத்துருப்பொ இல்லெ தன்னரசநாடாப் பொறப்புட்டு எங்கியாச்சும் போயிருப்பொ அப்பிடிப் போயிருந்தா ஆரு கையில சிக்கி என்ன ஆயிருப்பமோ தெரியாது.
விதி போக்குவரத்தில்லாமக் கெடந்த எங்கு மாமன அங்க கூட்டியாந்துது விதியோ இல்லெ கதைல வாறாப்பல எங்காயாதே மாமன அனுப்புச்சு வெச்சாளோ தெரீல ஆயா வந்து காப்பாத்துனா என்ன ஆயாகோடப் பொறந்தது வந்து காப்பாத்துனா என்ன?
அப்பறொ அலுங்காம அதப் பொரிச்சுக்குட்டு வந்து பனங்கருக்கு மறப்புல வெச்சுப் புட்டு வாயில வெச்சா அத்தன ருசியா தேனாட்ட அத்தன தித்திப்பா இருந்துதா.
அன்னைக்கிருந்து சின்னாயாக்காரி போடற தீவச் சோத்தெ அந்தக் கொளந்தைக ரண்டுமு கைலகோடத் தொடறதில்லெ இப்பிடி ஒரு ரண்டு மூணு வாரம் போச்சு.
அந்த வெள்ரிப் பழத்தத் தின்னுதின்னு அந்தக் கொளந்தைகளுக்கு ஒடம்பெல்லா சும்மாத் தளத்தளன்னு ஆவிப்போச்சு நெறங்கோட மாறிக்கிச்சா மின்ன கண்ணெல்லா குழியுழுந்து எலும்புந்தோலுமா கருவழிஞ்சு போயிக் கெடக்குமா அப்பிடியிருந்ததுக எப்பிடியிப்பிடிப் பவுனாட்ட மாறிச்சுன்னு சின்னாயாக்காரிக்கு ஆச்சிரியந் தாங்குல நாம நம்பு புள்ளைக்குப் பாலுமு நெய்யுமா ஊத்திக்குடுக்கறொ தேனுந் தெரவியமுமா ஊட்டியுடறொ அதுகோட இப்பிடியில்லையே இதென்னாயா அதிசியமா இருக்குது இந்த ரகசியத்த எப்பிடியுங் கண்டுபுடிக்கோணும்னு ஒரு நாப் பொறவாலயே போயிப் பாத்தாளாமா அன்னாடுஞ் செய்யறாப்பல அந்தப் புள்ளைக வெள்ரிப்பழத்தப் பொறிச்சுக்குட்டுப் போயி பனங்கருக்கு மறப்புல வெச்சுத் தின்னுக்கிட்டிருக்றப்பொக் கையுங் களவுமாப் புடுச்சுட்டாளா.
அப்பொறொ அந்தப் புள்ளைககிட்ட ஆதரவாப் பேச்சுக் குடுத்து அந்த ரகசியத்தையுந் தெரிஞ்சுக்கிட்டாளா இதுல ஒண்ணு பாத்தீங்கன்னா அதிசயமா இருக்கு சின்னாயாக்காரி அந்தப் பழத்தக்கொண்டுபோயித் தம்பட புள்ளைக்குக் குடுக்கலாமுன்னு யோசுச்சு தந்தரமாப் பேசி ஒண்ண வாங்கிக்கிட்டு வந்தாளா.
செரி நாமுளுங் கொஞ்சொந் தின்னுக்கிட்டு நம்பு புள்ளைக்குங் கொஞ்சொங் குடுப்பமுன்னு புட்டு வாயில போட்டாளா கசப்புன்னாக் கசப்பு அப்பிடியொரு கசப்பா செரி இது இவியாயா பண்ற தந்தரொ குழில போயிப் படுத்துக்குட்டு மூத்தா அந்தத் தந்தரொம் பண்ணுனா எளையா எனக்கு ஒண்ணுமா தெரியாதுன்னு கருவிக்கிட்டே படுத்தாளா.
பொழுதோடப் புருஷங்காரெ வந்து அல்லையக் கிள்ளுனானா அவொ அவங் கையத் தட்டியுட்டுப்புட்டு குப்பறக்கப் படுத்துக்குட்டாளா செரி என்னமோ கொறையிருக்குமாட்ட இருக்குது என்னுன்னுதேங் கேட்ருவமேன்னு அவள எழுப்பிக் கேட்டானா அந்தத் தந்தரக்காரி அவுனுக்குப் பதிலுச் சொல்லாமக் கூகூன்னு அழுதாளா.
அவ ஒருக்காலுக்கு இருக்காச் சத்தியத்த வாங்கிக்கிட்டுத் தனக்குத் தலவலி அது நல்லாப் போவோணுமுன்னா நம்பு காட்டுல ஒரு வெள்ரிச் செடியிருக்குது அத வேரோட புடுங்கிக்கொண்டாந்து எனக்கு அரச்சுப் பத்துப் போட்டுட முடீமான்னு கேட்டு வெள்ரிச்செடியிருக்கற எடத்துக்கு அடையாளமுஞ் சொன்னாளா.
ஒரே போடாப் போட்டறலாமுன்னுகோட நெனச்சாளா ஆனா என்னருந்தாலு தொட்டுத் தாலி கட்டுன புருஷனாப் போனான்னு பொறுத்துக்குட்டுப் பேசாம இருந்துக்குட்டாளா.
சொன்னபடியே புருஷங்கார அந்தச் செடியக் கொண்டாந்து அம்மிக்கல்லுல வெச்சு அரச்சுப் பத்துப் போட்டுட்ட மாயத்திக்கு எனக்குத் தலவலி நல்லாப்போச்சுன்னு மல்லாந்துக்கிட்டாளா.
அன்னைக்கே தம்பட கொளந்தைக கெனவுல வந்து ஆயாயா உங்குளுக்குச் சொன்னாலும் புத்தியில்லெச் சொல்லாட்டியும் புத்தியில்லெ அவளப் பத்தி நல்லாத் தெரிஞ்சுமு அந்த வெள்ரிக்கொடியக் காட்டிக்குடுப்பீங்களா?
பாலுங் கறக்கறதில்லெ செனையு ஒட்டறதில்லெ அவ கண்ணாலமாவி அந்த ஊட்டுக்கு வந்த புதுசுல நல்லாத்தேங் கறந்துக்கிட்டிருந்துதா அவியாயா கெனாவுல சொன்னாப்பல அதும்பட பாலு அத்தன தித்திப்பா இருக்குமாமா.
ஆனா இவொ அந்தக் கொளந்தைகளக் கொடுமப்படுத்த ஆரம்பிச்சதீமு அதுக்கு மடியுமு வத்திப்போச்சு கெர்ப்பப்பையுங் காஞ்சுபோச்சு.
அப்பறொ அம்மா கெனவுல வந்து சொன்னா அது பொய்யாப் போவாதுன்னு மக்கா நாக் காத்தால காட்டுக்குப் போனதீமு அந்தக் காராம்பசுவத் தேடிப் போச்சுதுகளா அந்த மாடுமு இவீளத் தேடிக்கிட்டுக் காட்டுக்கு வருது.
அதப்பாத்ததீமு அந்தக் கொளந்தைகொ ரண்டும் பக்கத்துல போயி அப்பத்தே புதுசாப் பாக்கறாப்பலச் சித்த நேரம் பாத்துக்குட்டு நின்னுதா அந்த மாடுமு அந்தக் கொளந்தைகள ஒரு அதிசியமாட்ட அப்பிடி வெறச்சு வெறச்சுப் பாத்துதா அவியாயாதே தம்பட கொளந்தைகளப் பாக்கலாமுன்னு அந்த மாட்டு ரூவமெடுத்து வந்துட்டாளோ என்னமோ ஆரு கண்டா?
நாக்க நீட்டிக் கண்ணுக்குட்டிய நக்கறாப்பல நக்கிநக்கிக் குடுத்துதா அந்த மாட்டுக்கிருக்கற பாசங்கோட மனசனுக்கில்லெ அப்பறொ நாய்க்கிருக்கற நன்னி மனசனுக்கிருக்குதா?
அப்பிடித்தே மனச நரியாட்ட ஓநாயாட்ட வஞ்சன பழவிக்கிட்டே சூது பழவிக்கிட்டே திருட்டுப் பெரட்டுப் பண்ணிப் பழவிக்கிட்டே.
கெனவுல சொன்னாப்பல அந்தக் கொளந்தைக அந்த மாட்டப் பாத்து அம்மான்னுகோடச் சொல்லுலெ அதுகளப் பாத்ததீமு வத்திப்போன அதும்பட மடி பூரிச்சுக்குச்சா நாலு காம்புலீமு தானா பாலுச் சொட்டுச்சா குடீங்காயா ஏ தயங்கி நின்னு பாத்துக்கிட்டிருக்கறீங்கொங்கறாப்பல அதுகள அப்பிடிக் கண்ணு நெறையாப் பாத்துதா.
கண்ணுக்குட்டிகளாட்டக் காலுக்கடீல போயி நின்னுக்குட்டு வவுறு நம்பக் குடிச்சுப்புட்டு வாயத் தொடச்சுக்குட்டுப் போயி ஒண்ணுந்தெரியாததுகளாட்ட தம்பாட்டுக்குப் பண்டம்பாடுகளப் பாத்துக்கிட்டிருந்துதா.
அந்த மாடுமு நெனச்சாப்பல காட்டுக்கு வாறதில்லெ அந்தப் புள்ளைகளுக்குப் பசுச்சா இதுக்கு மடி சொரந்துக்குமா அப்பத்தே அதுகளத் தேடிப் போகுமா.
எப்பிடியோ அந்த வெள்ரிச்செடியப் புடுங்கியெறிஞ்சுபுட்டொ இனியெனத்தத் தின்னு அவுளுக மினுக்குவாளுகளோ பாக்கலா நானூத்தற புளிச்ச தண்ணியையுந் தீவச்சோத்தையுமுட்டா அவுளுகளுக்கு வேற கெதியில்லீனு நெனச்சுச் சந்தோஷப்பட்டுக்குட்டுக் கெடந்தாளா அவியாயா.
ஒரு நாப் போச்சு இரு நாப் போச்சு ஒரு வாரஞ்சென்னுது இருவாரஞ் சென்னுது நாளாவ நாளாவ அந்தப் புள்ளைகளுக்கு மினுமினுப்பு அதிகரிச்சுக்கிட்டே போனதே தவுத்துக் கொஞ்சங்கோட மங்கக்காணா.
இதுல இன்னொ என்னமோ இருக்குதாட்டருக்குது அதக் கெவினிக்கோணும்னு மறுக்காளுமு அதுக பொறவால போயிக் கம்மறவா நின்னுக்குட்டுப் பாத்தாளாமா அதுகளப் பாத்ததீமு அந்த வறட்டு மாடு நாக்கச் சொலட்டிக்கிட்டு ஒடியாறதீமு தாயக் கண்டாப்பல அதுக ரண்டு குதுகலமாக் கிட்டப் போறதையுமு அந்த வறட்டுமாடு மடி பூரிச்சு நிக்கறதையுமு அதுக ரண்டுமு ரண்டு பக்கத்திக்கு நின்னுக்குட்டுக் காம்பச் சப்பறதையும் பாத்தவளுக்கு வயித்தாலயே போயிருச்சா.
பொறுக்க மாட்டாம ஊடு வந்தவொ ஆருகிட்டயு ஒண்ணும் பேசாம முக்காட்டப் போட்டுப் படுத்துக்குட்டாளா புருஷங்காரெமந்து கால நோண்டவு குறுக்கிப் படுத்துக்குட்டா அவுனுக்கு ஒண்ணும் புடிபடுலெ.
கேட்டதுக்கு தனக்கு வயித்துவலீன்னுருக்கறா செரிப் போயி வைத்தியரக் கூட்டியாரமுன்னு பொறப்புட்டவனத் தடுத்து இது சும்மா வந்துருக்கற வயித்துவலியில்லெ செய்வென காத்துக் கருப்புத்தே வந்து அண்டீருக்குமாட்ட இருக்குது நா மின்னயே சோசியகாரங்கிட்டக் கேட்டுட்டெ அவெ அதுக்கொரு பரிகாரமுஞ் சொல்லீருக்கறே ஒரே மனசா அதப் பண்ணித் தருவீங்களோ மாண்டீங்களோன்னு மின்னையாட்டவே அவங்கிட்டச் சத்தியஞ் செஞ்சுதரச் சொல்லிக் கேட்டாளா.
அதுக்கவ கள்ளச் சிருப்புச் சிருச்சுக்கிட்டே மூத்தாளூட்டுச் சீதனமாக் கொண்டாந்த அந்தக் காராம்பசுவ வெட்டிப் பலி குடுத்தாத்தே எம்பட வயித்துவலி நல்லாவும்னு சோசியகாரெஞ் சொல்லீருக்கறே அதும்படி செய்யோணும்னாளா அவுனுக்கு மனசே இல்லியா என்னதே வறடாருந்தாலு அது ஒரு பசுவல்லொ?
அதப் போயிப் பலி குடுக்க முடீமா அதுமு அது மூத்த தாரத்தோட சீதனமா வேற போச்சு இருந்த அஞ்சாறு வருஷத்துல எத்தன பாலக் குடுத்துருக்கு எத்தன சாணியப் போட்டுருக்கு ஊருல பாதிப் பேரு பெருசானதே அது குடுத்த பாலுலெதேன்னு வெகு நேரொ ரோசன பண்ணிக்குட்டிருந்தானா.
அவுளுக்குக் கோவொ செரி நீங்க நா நல்லாருக்கறதவுட மூத்தா கொண்டாந்த சீதனத்தத்தே பெருசாப் பாப்பீங்களாட்டருக்குது நா எங்கு அப்பனுட்டுக்கே போறெ நெட்டையோ குட்டையோ அவிய சொல்றபடி கேக்கறெ என்னக்கிருந்தாலு அவியதே எனக்காவாங்கொ உங்குளுக்கு எம்பேருலருந்த ஆசையெல்லாம் போயிருச்சு அனுபவிக்கவரைலு அனுபவிச்சுப்புட்டு இப்பச் சீக்கு வந்து படுக்கங்காட்டி எச்சலயெத் துக்கியெறியறாப்பல துக்கியெறிஞ்சுபுட்டீங்கொ நீங்கள்லா நல்லாருப்பீங்களான்னு கண்டபடி வார்த்த பேசிக்கிட்டு ஒரு மூச்சழுதாளா.
அவுந்தே என்ன பண்ணுவேம் பாவொ எதுக்கெடுத்தாலு இப்பிடியே பண்றாளே இவொ செரி இந்த ஒரு தரக்கா அவ சொன்னாப்பல செஞ்சுதேம் பாத்தரலாமேன்னு ஆளுக்காரனுகளக் கூப்புட்டு அந்த மாட்டப் புடுச்சுக் கொண்டாந்து கட்டுத்தொறைல கட்டுன்னு சொன்னானா.
அந்தப் புள்ளைகதே சோந்து போச்சு மாடு செத்துப் போயி ஏழெட்டு நாச்சென்னுமு ஆயா கெனாவுல வரக்காணா மறுக்கா அதே தீவச்சோறுதே கம்மஞ்சோத்துத் தண்ணிதே.
ஆயாயா உங்குளுக்கும் புத்தியில்லெ எனக்கும் புத்தியில்ல கம்மறவாருந்து காரியஞ்சாதிக்கறதுக்குப் பதலா நாமளே காட்டிக் குடுத்து இப்பப் பறிகொடுத்து நிக்கறொ மேனாடு போனதீமு நா உங்குளுக்காக அந்தப் பகவாங்கிட்டக் கேட்டு வாங்குனது மூணு வரொ அதுல ரண்டு வீணாப் போச்சு இனி மிச்சமிருக்கறது ஒண்ணுதே அதும்படி நா மானடத்திரேகமெடுத்து வருவெ.
தெனமு நீங்க நம்பு காட்டுலருக்கற மேக்கோட்டுக் கெணத்துக்கு வந்துருங்கொ அதுல ஒரு பாம்பேறியிருக்குது பாருங்கொ அதுல நா உங்குளுக்காகக் காத்துக்கிட்டிருப்பெ வாங்கொ.
அப்பிடி வந்தீங்கனா நா உங்குளுக்கு மொலப்பாலுந் தருவெ முட்டாயிந் தருவெ வாங்கடா கண்ணுகளான்னு சொல்லீட்டு மறஞ்சுட்டாளாமா.
மக்கா நாக் காத்தால அந்தப்புள்ளைக ரண்டுமு ஆயா சொன்னாப்பல அந்தக் கெணத்துக்குப் போயிப் பாத்துருக்கறாங்கொ பாம்பேறிலெ மசத்த விரிச்சுப் போட்டுக்குட்டு அப்பிடி உக்காந்துருந்தாளா அவியாயா.
அவுளுக்கு ஆறடிக் கூந்தலாமா அவுத்துட்டா தலவு மசுரு நெலம்பொரளுமா அத்தன நீளொ உசுரோட இருக்கறப்பொ அமாவாசெ மதியங்கண்டா தலைக்கு அரப்புத் தேச்சுத் தண்ணிவாத்துக்கிட்டு நடூட்ல எப்பிடி உக்காந்து அத்தன மசத்தையு விரிச்சுப்போட்டுக் காய வெப்பாளோ அப்பிடித்தே அப்ப அந்தக் கொளந்தைகளுக்குந் தெம்பட்டாளாமா.
தாயப் பாத்ததீமு அதுகுளுக்குக் கண்ணெல்லாந் தளும்பிக்கிச்சா ஆயாளுக்குந் தாங்குலே பாத்து நாலஞ்சு வருஷமிருக்குமல்லொ?
அப்பொற ஆயாக்ரி அவிய ரண்டு பேருத்தயு நடுக்கெணத்துக்குக் கூட்டிக்கிட்டுப் போயி அப்பிடியே தண்ணி மேல கோரச் சொல்லிச் சொன்னாளா.
மேனாட்டுலருந்து அதுகுளுக்குன்னு சீனி முட்டாயி கல்கண்டு பச்சமாவு பணியாரொ சீதாப்பழொ அப்பறொ அதுகுளுக்கு வேண்டிய நகெ நட்டு புதுத்துணி புதுச்செருப்பு சோறாக்கறதுக்கு அரிசி பருப்பு மொளகா புளி நல்லெண்ணெ தேங்கெண்ணெ அப்பறொ சோறாக்கறதுக்கு வேண்டிய பாத்தரம்பண்டமெல்லாங்கோடக் கொண்டாந்துருந்தாளா.
பொறுமையாக் கோந்து பொழுதா வரைக்குமுந் தின்னுங்கொ ஆராச்சுமு வந்து இங்க என்னாயா பண்றீங்கொன்னு கேட்டாத் தண்ணி வாத்துக்கறமுன்னு சொல்லிப்புடுங்கொ நா உங்கு ரண்டு பேருத்து கண்ணுக்குந் தவுத்து மத்தவியா ஆரு கண்ணுக்குந் தட்டுப்பட மாண்டெ நாங்கொண்டார பண்டம் பாத்தரங்களுமு ஆரு கண்ணுக்குந் தட்டுப்படாதுன்னு சொல்லி அதுகுளுக்குத் தலைக்கு நல்லெண்ண வெச்சு அரப்புப் போட்டுத் தண்ணிவாத்துட்டுத் தல சீவி கருவேலங்காய ஒரச்சுச் சாந்து பண்ணிப் பொட்டு வெச்சு அவிய காட்டுக்குள்ள இருந்த மல்லீக்கொடிலெ போயி பூப் பொறிச்சாந்து தலெ நெறையா வெச்சுட்டு அழகு பண்ணிப் பாத்தாளாமா.
பொழுதுழுந்த பிற்பாடு புதுத்துணியெல்லா அவுத்து வெச்சுப்புட்டு மறுக்கா பழய துணியப் போட்டுக்குட்டு நகெ நட்டையெல்லாங் கழுட்டி ஆயாகிட்டக் குடுத்துட்டுத் தலையப் பழயபடிப் பரட்டையாக் கலச்சுட்டுக்கிட்டு நல்லா இருட்டுக்கட்டுனதுக்கப்பறொ ஊடு போயிச் சேந்தாங்களா.
சின்னாயாக்காரி கண்ணுலயே தட்டுப்படக்கூடாதுங்கறதுக்காக அந்த ரண்டுமு நல்ல புள்ளைகளாட்ட இருட்டிருக்கவே எந்துருச்சு ஆக வேண்டிய வேலையெல்லா முடிச்சுப்புட்டு பொழுது கௌம்பறதுக்கு மின்னயே காட்டுக்குப் போயிருவாங்களா.
அப்பறொ ஒரு நா திடீர்னு அவ புருஷங்காரெங் கெனாவுல போயி மசத்த விருச்சுப் போட்டுக்குட்டுப் பல்ல வெறுவிப் பயங்காட்டிக்கிட்டு நின்னாளா.
அவுளுமு பயந்து போயி ஔருஔருன்னு ஔரீருக்கறா இப்பிடியே ரண்டு மூணு மட்டங் கண்ணுக்குக் காட்டிப்புட்டு ஒரு நா ராத்திரி அவிய ரண்டுபேருமு ஒண்ணாக் கட்டல்ல கெடக்கறப்பொ தமபட சக்களத்தி முதுகுல பளாருன்னு ஒரு அற அறஞ்சாளா.
என்னமோ ஏதோ காணமேன்னு அடிச்சுப் புடுச்சு எழுந்து அவுசரஅவுசரமாச் சீலயச் சுத்திக்கிட்டு எந்துருச்சு வௌக்கத் துண்டியுட்டுப் பாக்கங்காட்டி அஞ்சு வெரலும் பதுஞ்சு முதுகு நத்தங்கன்னிப்போயிக் கெடந்துதா.
ஒரு நா ஒரு கெழவியாட்ட வந்து நிப்பாளா மக்கா நா பூனையாட்ட வந்து நிப்பாளா அதுக்கு மக்கா நாச் சின்னக் கொளந்தையாட்ட வந்து நிப்பாளா ஆரு என்னுனு கேட்டா அப்பிடியே காத்தோட காத்தாப் போயிருவாளா.
ஒரு நா சலவாதிக்குப் போலாமுன்னு அப்பிடி எந்துருச்சு நடக்க முடியாம நடந்து ஊட்டுக்குப் பொறவால போயிருக்கறா அப்பொத் தம்பட சக்களத்தி முன்னால பனமரமாட்ட அடிக்குந் தலைக்கு எந்துருச்சு நின்னாளா மூத்ததாரத்துக்காரி அவளுக்கு அங்கயே கண்ணெல்லா நட்டுக்குச்சு நின்ன கெடைலியே சலவாதிக்குப் போயிருச்சு.
அப்பறொ ரண்டு பேருமு எங்கயோ துரந்தொலைவுக்குப் போயி ஒரு பூசாரியப் பாத்து இதுக்குப் பரிகாரமென்னன்னு கேட்டுருக்கறாங்கொ.
தம்பட கொளந்தைகளச் செரியா கெவுனிக்காம அதுகளுக்குச் சோறு தண்ணி ஊத்தாம அடிச்சு ஒதச்சுக் கொடுமெ பண்ணுனதுனால மூத்ததாரத்துக்காரிதே பேயா வந்து இப்பிடிக் கஷ்டப்படுத்தறா அதுனால அதுகளுக்கு நல்ல மொறையாக் கண்ணாலங் காச்சி நடத்தி வெக்கறதுக்கு வழியப்பாருங்கொ சாமி இல்லாட்டி இது இப்பிடித்தேத் தொந்தரவு பண்ணிக்கிட்டிருக்குமுன்னானா.
அதுகளப் பாத்துக்கறதுக்குனுதே நா உன்னயக் கட்டிக் கூட்டியாந்தெ அதுகுளுக்குச் சோறும் போடாம தண்ணீங் குடுக்காம அடிச்சு ஒதச்சுக் கொடும பண்ணிக்கிட்டிருக்கறாயலெ நீன்னு கோவமாக் கேட்டானா அதுக்கவொ அய்யய்யோ இந்தப் பூசாரிப் பொய் சொல்றே அவன நம்பாதீங்கொன்னு சொல்லி மாலமாலயாப் பொய்க் கண்ணீருட்டுக்குட்டு அப்பிடி அழுதாளாமா.
அப்பறொ அப்பங்காரெ நா எம்பட கொளந்தைகளப் பாக்கோணும்னு போய்க் கூட்டியாரச் சொல்லி காட்டுக்கு ஆளுக்காரனுகளெ அனுப்புச்சானா.
புள்ளைக சும்மா தளத்தளன்னு தக்காளி நாத்துகளாட்ட நின்னதப் பாத்துப்புட்டு அவெ செரி இந்தப் பூசாரி பொய்தேஞ் சொல்றே நல்லாப் பாத்துக்குலீனா இந்தப் புள்ளைக இப்பிடியிருக்குமான்னு நெனச்சுக்குட்டுப் பொண்டாட்டியப் பாத்து செரி நாம இதுகளுக்கு ஒரு கண்ணாலத்தப் பண்ணி வெச்சுப்புடலா இல்லாட்டி ஊரொலகோ உன்னைய இப்பிடித்தேங் கொற சொல்லிக்கிட்டிருக்கு அதுனால நாம்போயி எம்பட பொறந்தவக்காரிகிட்டப் பேசிப்புட்டு வாரமுன்னு கௌம்புனாளா அதுக்கவ வேண்டாமுன்னு தடுத்துப்புட்டு நீங்க ஏ அவ்வளவு தூரத்திக்கு அலஞ்சு கஷ்டப்பட்டுக்கிட்டு ஊருல எங்கு சொந்தக்காரமூட்டுல ரண்டு பசங்க இருக்கறாங்கொ நல்ல பசங்கொ கட்டற மொறெதே சொத்துங்கெடக்குது நாஞ்சொன்னாச் செரீம்பாங்கொ நாம்போயிப் பாத்துப்புட்டு வாறெ நீங்க ஆக வேண்டிய காரியத்தையெல்லாம் பாருங்கொன்னு அப்பிடித் திருத்தமாப் பேசி அவனச் சமாதானப்படுத்துனாளா அந்தப்பல்லிக்கெருவி அவ பேச்ச நம்பிக் காரியத்த ஆரம்பிச்சுப்புட்டே அவுளுக்கு அந்தப் புள்ளைகளப் பாக்கப் பாக்க வவுறு வாயெல்லா எரிஞ்சுதா எப்பிடியாச்சு அதுக பொழப்பக் கூடப்போட்ரொணும்னு திட்டம்போட்டாளா அவ சொன்னாப்பல ரண்டு பசங்க இருந்தது நெசந்தே நல்ல வசதிதே கட்டற மொறையுந்தே ஆனா அதுலருந்த சூழ்ச்சிதென்னுனா ரண்டு பேருத்துல ஒருத்தனுக்குக் குட்ட வெசாதி மத்தவனுக்குக் காசநோயி.
மக்காநாளே பொறப்புட்டுப் போனவ பண்ணாத சூழ்ச்சி பண்ணி கண்ணாலத்த உறுதிப்படுத்திக்குட்டு வந்து புருஷங்கிட்டச் சொல்லிப்புட்டா.
குட்ட வெசாதி புடுச்சவெ தழும்பு கண்ணுக்குத் தெரியாதபடிக்குக் களிமண்ணக் கொளச்சுப் பூசிக்கிட்டானா காசநோய் புடுச்சவெ நெஞ்சுக்கு மேல பஞ்ச வெச்சு அடச்சு அதுக்கு மேல ஒரு அங்கராக்கப் போட்டுக்குட்டு வந்தானா.
கண்ணாலத்துக்கு ஒரு ரண்டு நா இருக்கறப்பொ எப்பிடியோ அல்லாருத்தயு ஏமாத்திப்புட்டு ரண்டு புள்ளைகளுமு முட்டிக்கிட்டுப் போயிருச்சா.
இவுளுக எதுக்குக் காட்டுக்குப் போறாளுக மின்ன மாதரி எதாச்சுமு மர்மமிருந்தாலுமிருக்குமுன்னு நெனச்சுக்குட்டு ரண்டாளுகளக் கூட்டிக்கிட்டு அவுளுமு பொறவாலயே போனாளா.
அங்க போயி பாம்பேறீல உக்கோந்து அம்மாம்மா இந்த மாதரி சின்னாயாக்காரி எங்கு ரண்டு பேருத்தயு சீக்குக்காரனுகளுக்குக் கட்டிக் குடுக்கத் திட்டம் போட்டுருக்குது இதுலருந்து நாங்க மீண்டுவர முடியாதாட்ட இருக்குது.
அப்பப் பாத்து சின்னாயாக்காரி வந்து கெணத்த எட்டிப் பாத்தாளாமா அவ கண்ணுக்கு அந்தப் புள்ளைகதேந் தெருஞ்சுருக்குது தாய் தெரீலெ.
செரி இதயேம் போயி வெட்டியா ரோசண பண்ணிப் பொழுதப் போக்குவானே இவளுக இங்க வந்துருக்கறதுமு நல்லதுக்குத்தே பேசாம ரண்டு பேருத்துத் தலைமேலையுமுங் கல்லத் தாங்கிப் போட்டுக் கெணத்துக்குள்ள தள்ளியுட்டுப்புடலா புருஷங்காரெங் கேட்டா காத்தவறி உளுந்துட்டாங்களாட்ட இருக்குதுன்னு சமாளிச்சுக்கலாமுன்னு கல்லத் தேடுனாளா.
இனி நம்பு கொளந்தைகள இந்தச்சண்டாளிகிட்ட உட்டுட்டுப் போவக்கூடாதுன்னு முடிவு பண்ணி ஆயாயா இனிமேலேமு நீங்க இங்க இருக்க வேண்டா பேசாம ரண்டுபேருமு எங்கோடக் கெணத்துல குதுச்சு முழுவிக்குங்கொ ஆழத்திக்குப் போயிரலா.
அங்க வந்து எந்தக் கொம்பியு ஒண்ணும் பண்ணீர முடியாது நாம்பாத்துக்கறமுன்னு சொல்லீட்டு மொதல்ல தாங் குதுச்சாளா தாயத் தொட்டுப் புள்ளைக ரண்டுமு பொறவாலயே குதுச்சுதா.
செரி கத முடிஞ்சுதாட்ட இருக்குது அதுமு நல்லதுக்குத்தே அப்பிடீன்னு நெனச்சவளுக்கு அந்தப் புள்ளைக கழத்துல கெடந்த நகெ ஞாபகத்துக்கு வந்துதா.
மொதல்ல பாதாள சோதி போட்டு நறுவுசாத் தேடிப் பாத்தாங்களாமா ஒண்ணுந் தட்டுப்படக்காணமா நல்லா மூச்சுப் புடுச்சுக் குமுளிக்கத் தெரிஞ்ச நாலாம்பளைகள எறக்கியுட்டுத் தேடிக் கொண்டாரச் சொன்னாங்களாமா அவீளுமு உள்ள குமுளுச்சு அடியாளத்துக்குப் போயி ஒரிண்டிடுக்குடாமச் சல்லட போட்டுத் தேடிப்பாத்துப்புட்டு வந்து ஒண்ணுந்தட்டுப்படக்காணாமுன்னு ஒதட்டப் பிதுக்குனாங்களாமா அப்பறொ எங்கதேம் போயிருப்பாளுகொன்னு அவுளுக்குக் கொழப்பொ.
அத்தாப் பெரிய கெணத்த என்னைக்கு எறச்சு முடிக்கறது செத்துருந்தா ரண்டு நாள்ள சவொ மேல வருமல்லொன்னு சொன்னதுக்கு அந்தச் சக்களத்தி ஒத்துக்க மாண்டமுன்னு சொல்லீட்டாளா அதுல என்னமோ ரகசியமிருக்குது அதத் தெரிஞ்சுக்கோணுமுங்கறதுதே அவ ஆசெ அத மறச்சுக்குட்டுப் புள்ளைக மேல பாசமிருக்கறாப்பல குய்யோ மொறையோன்னு கீழ உழுந்து பொரண்டாளாமா.
ஊருச்சனமெல்லாங்கூடி ஒரு நாப்பொழுதுக்குமு எறச்சுது ஒரு வெரக்கட தண்ணி கொறஞ்சுது ரண்டு நாப்பொழுதுக்கு எறச்சுது ரண்டு வெறக்கட தண்ணி கொறஞ்சுது.
இப்பிடி நாளுக்கொரு வெறக்கட தண்ணீன்னு கணக்கு வெச்சு அல்லாருமு மொறெ போட்டுக்குட்டுத் தண்ணியச் சேந்தி ஊத்துனாங்கொ அப்பவு அதுல தண்ணி கொறையிலெ இப்பிடி ஒரு நாப் போச்சு ரண்டு நாப் போச்சு அப்பறொ ஒரு வாரமாச்சு ஒரு வாரம் போச்சு ரண்டு வாரம் போச்சு அப்பறொ ஒரு மாசமாச்சு மாசமும்போயி வருஷமுமாச்சு ஒரு வருஷம் பல வருஷமாச்சு இன்னஞ் சலிக்காம எறக்கிறாங்கொ.
ஜனாதிபதி மைத்திரிபால சிறிசேனவிற்கும் மலேசியாவின் பிரதமர் மஹதீர் மொஹமட்டிற்குமிடையிலான சந்திப்பு இன்று புதன்கிழமை இடம்பெற்றுள்ளது.
இச்சந்திப்பின்போது பெருநகர அபிவிருத்தி செயற்திட்டத்தின் கீழ் குடிசைவாசிகளுக்காக புதிதாக வீடுகளை நிர்மாணிப்பதற்கு மேற்கொள்ளப்படும் செயற்திட்டங்களுக்கு முழுமையான ஒத்துழைப்புக்களை வழங்கத் தாம் தயாராக இருப்பதாகவும் மலேசியப் பிரதமர் ஜனாதிபதிக்கு இதன்போது உறுதியளித்தார்.
மேலும் இலங்கை தொடர்பில் தான் மிகவும் அக்கறையுடன் செயற்படுவதாக தெரிவித்த மலேசிய பிரதமர் மஹதீர் மொஹமட் இலங்கை பொருளாதார நிறைவை அடைவதற்கு அனைத்து ஒத்துழைப்புக்களையும் வழங்குவதற்குத் தயாராக உள்ளதாகவும் தெரிவித்தார்.
அத்துடன் ஜனாதிபதி மைத்திரிபால சிறிசேனவின் தலைமையின் கீழ் இலங்கையானது மலேசியா மீது வைத்துள்ள நட்பினையும் பிரதமர் இதன்போது பாராட்டியிருந்தமை குறிப்பிடத்தக்கது.
அதேசமயம் உங்களின் இளநிலைப் பட்டப் படிப்பை நீங்கள் தொலைநிலைக் கல்வி முறையில் மேற்கொள்வதால் உங்களுக்கான தேடுதல் வாய்ப்புகள் குறைவாகவே இருக்கும்.